A. M. Cassandre
Adolphe Jean-Marie Mouron (kunstnikunimega A. M. Cassandre; 24. jaanuar 1901 Harkiv – 17. juuni 1968 Pariis) oli graafiline disainer, litograaf, tüpograaf, dekoraator ja maalikunstnik. Ta oli üks olulisemaid prantsuse reklaamplakatite kujundajaid, kes lõi originaalse stiili. Kuigi ta oli üldiselt inspireeritud 20. sajandi esimese poole kunstisuundadest, oli tema isikupäraseks jooneks art déco.